[{"text_idx": "#000000", "text": "Hil berria den Nestor Basterretxea eskulturgileak harreman zuzena izan du Goierrirekin; Segurako pilotaleku zaharreko eta Arriarango urtegiko eskulturek, esate baterako, betiko gogoraraziko dute Basterretxea artista."}, {"text_idx": "#000001", "text": "Euskal Herriko artearen erreferente nagusienetako bat izan da Nestor Basterretxea (Bermeo, Bizkaia, 1924). Joan zen larunbatean, hilak 12, Hondarribiako (Gipuzkoa) bere etxean izan zen 90 urterekin."}, {"text_idx": "#000002", "text": "Goierrirekin ere lotura estua izan du bizitza osoan. Segura da horren adibideetako bat. 1977. urtean Euskal Herriko Dantza txapelketa jokatu zen lehen aldiz Seguran. Guillermo Areizaga alkatea izan zen txapelketaren sustatzailea eta Nestor Basterretxea laguna zuenez, Euskal Herriko dantza txapelketarako eskultura bat eskatu zion sari gisa emateko.\nDantza txapelketa hiru aldiz jarraian edota 5 urteko epean 3 aldiz irabazten duten dantzariek eramaten dute Basterretxearen eskultura, beraien herriko udaletxean betiko gordetzeko. 2009an, Segurako Udalak dantza txapelketarako egindako eskultura guztiak elkartu eta kopiak egin zituen herrian gordetzeko helburuarekin."}, {"text_idx": "#000003", "text": "Basterretxearen bi eskulturen kokalekua ere bada Goierri. Segurako frontoi zaharraren ondoan dago Segura, erasotzaileengandik libre bizitzearen alde borrokatu zutenen omenezko eskultura 2003 urtez geroztik."}, {"text_idx": "#000004", "text": "Beasaingo Arriarango urtegiko horma nagusian ere, Basterretxearen eskulturak ikus daitezke. 1991. urtean egin ziren urtegiko lanak."}, {"text_idx": "#000007", "text": "Segurako dantza txapelketan, berak egindako garaikurra ematen"}, {"text_idx": "#000008", "text": "Erabakitzeko eskubidiaren alde sinatu zuen, Aieten"}, {"text_idx": "#000009", "text": "Barandiaran museoaren irekiera ekitaldian, Ataunen"}, {"text_idx": "#000011", "text": "\u00abSentimendu bereziarekin bizi dugu Iparra-Hegoa\u00bb\n\u00abDortsala jarritakoan lehiakorra bihurtzen naiz\u00bb\nGabiriako gazteak \u00abgogotsu\u00bb, gazteen festaz gozatzeko"}, {"text_idx": "#000013", "text": "\u00abDortsala jarritakoan lehiakorra bihurtzen naiz\u00bb"}, {"text_idx": "#000015", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000019", "text": "Tokiko informazioa profesionaltasunez eta euskaraz modu librean kontatzea da gure eginkizuna. Horretarako, zure ekarpena beharrezkoa da, eta ongi maitatzeko modurik zintzoena da HITZAkide egitea."}]